ዳንኤል ብርሃነ ኣብ ፌስቡክ ቀዲሙ ብዝልጥፎም ሓበሬታታትን ኣካታዕቲ ፅሑፋትን፡ ንሱ እማ ዝሓዞ ነገር ስለዘለዎ እዩ፤ ሕዚ ግና ኩነታት ፖለቲካ እታ ሃገር እንትቕየር መጠን ዘውፅኦ ሓበሬታ ነክዩ ዝብሉ ሓሜታት ብቕሉዕ ክውግዑ ይስማዕ። ንሱ ግና ንህዝቢ ሓበሬታ ኣሕሊፉ፡ ዝረኽቦ ፍሉይ ረብሓ ከምዘየለ እዩ ዝገልፅ። ''ንዓይ ሓበሬታ ካብ ልምዲ እየ ዝረክብ፤ ንብዙሕ ዓመታት ኣብ ሚድያ ስለዝሰራሕኩ፣ ካብኡ ድማ ፖለቲካ ኢትዯጵያ ቆልዓ ኮይነ እየ ዝፈልጦ። ንነዊሕ ዓመታት ክከታተሎን ከንብብን እየ ፀኒሐ። ውልቀ ፖለቲከኛታትን ዑደት ፖለቲካ እታ ሃገርን፡ ድሕሪ ግዘ እንታይ ክፍጠር ከምዝኽእል ክፈልጥ ክኢለ እየ። ካብዚ ብተወሳኺ ናይ ብዙሓት ኣድራሻ ስለዘለኒ ሓበሬታ ንምርካብ ኣይፅገምን" ብምባል ቀልጢፉ ኣብ ፌስቡክ ሓበሬታ ዝልጥፈሉ ምኽንያታት የብርህ። ከም ቅድሚ ሕዚ ብዙሕ ሓበሬታ ምሃብ ዝነከየሉ ምኽንያት እንትገልፅ ድማ፡ "ሓበሬታ ሕዚ ኮነ ንሓዋሩ ይረክብ እየ። እቲ ፍርቂ ስለዘይምልከተኒ እየ ዝገድፎ። እቲ ፍርቂ ድማ ሕዚ ዘሎ ፖለቲካዊ ስኻር ክሳብ ዝዝሕል፤ ግዘ ምብኻን ስለዝኾነን ካብኡ ድማ ሰበር ዜና ዝፈትው ምሕደራ እውን ስለዝመፅአን፡ ንሶም ዝበልዎ ምድጋም ኣየድልን። ካልእ ስፍሕ ዝበለ ስራሕ ንምስራሕ ይዳሎ ስለዘለኹ እየ" ኢሉና። ምንጪ ስእሊ, FACEBOOK እንታይ ለዊጦም?
